VS002200
Datum: 2004-03-31T02:00:00.000+02:00
datum_sodbe_i_stopnje: 2009-11-09T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 4.200 EUR
opombe: II Ips 130/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za tožnika znižana s 6.800 EUR na 4.200 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

Mlad moški, dijak oziroma študent.

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3, ob kateri živi tožnik, je presegla običajne meje.

Stanje je trajalo 56 mesecev (od konca marca 2004 do konca oktobra 2008).

Stanovanjska hiša, v kateri živi tožnik s starši je:

    od ceste oddaljena 4 m, kuhinja in spalnica sta obrnjeni proti cesti, v neposredni bližini ceste pa so tudi okna dnevne sobe; kljub zamenjavi oken 2007 je bil hrup enak,

    v neposredni bližini sta krožišče in prehod za pešce, pred katerima so posebej hrupno zavirali in speljevali tovornjaki, hiša se je tresla.

## Kršitev drugih pravic osebnosti

4.200 EUR Kršitev pravice do zdravega življenjskega okolja.

Tožnik je bil v spornem obdobju dijak oziroma študent; zaradi bivanja v dijaškem domu je bil do leta 2006 vsak teden do četrtka odsoten od doma, ostalo obdobje pa je bil delno odsoten zaradi študija. Ob koncu tedna, ko se je vrnil domov, se zaradi hrupa ni mogel naspati in se spočiti, pa tudi ne pripravljati za šolo oziroma študirati; bil je razdražen, ni se mogel koncentrirati. Pred hišo se ni bilo mogoče zadrževati, saj se je poleg hrupa dvigoval tudi prah. Televizije ni bilo mogoče gledati oziroma poslušati radia pri normalni jakosti. Pred hrupom se ni mogel nikamor umakniti.

---

OZ člen 179.